การรักษาอาการหน้าบวม การเข้ารับการรักษาทางการแพทย์ การเปลี่ยนรูปแบบการดำเนินชีวิต
การใช้ความเย็นกับบริเวณที่บวมนั้นสามารถช่วยลดการอักเสบและอาการปวดได้ คุณอาจจะห่อน้ำแข็งไว้ในผ้าขนหนูหรือใช้ถุงน้ำแข็งก็ได้และกดลงบนบริเวณที่บวมบนใบหน้าของคุณ ถือถุงน้ำแข็งกดบนใบหน้าไว้ประมาณ 10-20 นาที คุณสามารถใช้ถุงน้ำแข็งได้หลายครั้งแต่ละวันเป็นเวลาถึง 72 ชั่วโมง การยกให้บริเวณที่บวมสูงขึ้นสามารถช่วยลดอาการบวมได้ ดังนั้นการยกศีรษะขึ้นนั้นสามารถช่วยได้ นั่งโดยให้ศีรษะของคุณตั้งตรงในระหว่างวัน เมื่อคุณพร้อมเข้านอน ให้จัดท่านอนเพื่อให้ศีรษะของคุณสูงขึ้นขณะนอนหลับ คุณอาจจะวางหมอนไว้ที่หลังและศีรษะเพื่อให้ร่างกายส่วนบนของคุณทำมุมกลับกับหัวเตียง เมื่อใบหน้าของคุณบวม ให้หลีกเลี่ยงของร้อนอย่างน้อย 48 ชั่วโมง ของร้อนสามารถทำให้ใบหน้าบวมขึ้นและทำให้อาการอักเสบแย่ลงได้ ผลข้างเคียงจากความร้อนนี้หมายความว่าคุณควรหลีกเลี่ยงการอาบน้ำอุ่นจากฝักบัว อ่างอาบน้ำร้อน และ/ หรือถุงร้อน ขมิ้นเป็นยาตามธรรมชาติที่เชื่อกันว่าจะช่วยลดอาการอักเสบได้ คุณสามารถทำยาพอกได้โดยการเติมผงขมิ้นหรือขมิ้นบดสดๆ ลงไปในน้ำ คุณยังสามารถผสมขมิ้นกับไม้จันทน์ซึ่งน่าจะช่วยเรื่องอาการอักเสบได้อีกด้วย ทายาพอกลงบนบริเวณที่บวมบนใบหน้าของคุณ ระวังอย่าให้เข้าตา ปล่อยทิ้งไว้ประมาณ 10 นาที แล้วล้างออก จากนั้นให้กดผ้าชุบน้ำเย็นบนใบหน้า อาการหน้าบวมบางอย่างจะหายเอง โดยเฉพาะอย่างยิ่งถ้าเกิดจากการบาดเจ็บหรืออาการแพ้เพียงเล็กน้อย คุณแค่ต้องอดทนและจัดการกับมันจนถึงตอนนั้น อย่างไรก็ตาม ถ้าอาการไม่เปลี่ยนหรือดีขึ้นภายในสองสามวันก็ให้ไปพบแพทย์ ถ้าคุณมีอาการหน้าบวมก็อย่าใช้ยาแอสไพรินหรือยาลดการอักเสบ NSAIDs อื่นๆ เพื่อช่วยในการรักษาอาการปวดที่เกี่ยวข้อง ยาบรรเทาอาการปวดที่ไม่ต้องใช้ใบสั่งแพทย์ประเภทนี้อาจจะทำให้เลือดของคุณไม่แข็งตัวอย่างเหมาะสม การที่เลือดไม่สามารถแข็งตัวได้นี้อาจจะทำให้เกิดอาการตกเลือดและอาการบวมที่เพิ่มขึ้นหรือเรื้อรังได้ ถ้าอาการบวมไม่ลดลงภายใน 2-3 วัน หรืออาการแย่ลงให้ติดต่อแพทย์ อาจจะมีการติดเชื้อหรือภาวะที่รุนแรงขึ้นซึ่งทำให้เกิดอาการอักเสบ ถ้ารู้สึกถึงอาการชาหรือเป็นเหน็บบนใบหน้า มีปัญหาเกี่ยวกับสายตา หรือสังเกตเห็นหนองหรืออาการติดเชื้ออื่นๆ ก็ให้ไปพบแพทย์ อาการหน้าบวมอาจจะเกิดจากปฏิกิริยาภูมิแพ้ คุณอาจจะลองกินยาแก้แพ้ที่ไม่ต้องใช้ใบสั่งแพทย์เพื่อดูว่าช่วยได้หรือไม่ ถ้าไม่ได้ผลก็ให้ไปพบแพทย์ พวกเขาสามารถวินิจฉัยสาเหตุพื้นเดิมและกำหนดยาแก้แพ้ที่แรงขึ้นให้คุณได้ พวกเขาอาจจะกำหนดยาแก้แพ้แบบกินหรือทาเฉพาะที่ให้คุณ อาการหน้าบวมบางอย่าง โดยเฉพาะอย่างยิ่งที่เกิดจากอาการบวมน้ำนั้นสามารถรักษาได้ด้วยยาที่ช่วยกำจัดของเหลวส่วนเกินออกจากร่างกายของคุณ แพทย์อาจจะกำหนดยาขับปัสสาวะให้คุณ ซึ่งจะช่วยขับของเหลวในร่างกายของคุณออกมาผ่านทางปัสสาวะ บางครั้งยา เช่น เพรดนิโซน (Prednisone) ที่คุณใช้อาจจะนำไปสู่อาการบวมซึ่งอาจจะเกิดขึ้นบนใบหน้า ปรึกษาแพทย์เกี่ยวกับยาที่คุณกิน ถ้าแพทย์สงสัยว่ามันเป็นสาเหตุแล้วล่ะก็พวกเขาจะเปลี่ยนยาให้คุณ การกินน้ำตาลและแป้งเพิ่มขึ้นอาจเป็นสาเหตุของอาการบวมได้ เพื่อช่วยจัดการสิ่งนี้ ให้กินอาหารเพื่อสุขภาพและสมดุลที่มีโปรตีนที่มีคุณภาพสูงและผักที่ไม่มีแป้ง เช่น ผักใบเขียว พยายามกินผักและผลไม้วันละอย่างน้อย 5 มื้อ และลดปริมาณแอลกอฮอล์ เครื่องดื่มหวานๆ และอาหารแปรรูป การทำกิจกรรมไม่เพียงพออาจเป็นสาเหตุของการสะสมของเหลวซึ่งอาจจะทำให้เกิดอาการบวมหรือทำให้บวมเพิ่มขึ้นได้ ให้รวมการออกกำลังกายในระดับปานกลาง เช่น การวิ่งจ็อกกิ้ง หรือการเดินอย่างน้อย 30 นาทีเข้าไปในกิจวัตรประจำวันของคุณเพื่อช่วยจัดการกับอาการบวมเรื้อรัง การบริหารใบหน้า เช่น การดูดแก้ม และการห่อริมฝีปากสามารถช่วยให้ใบหน้ากระชับและเต่งตึงได้ การบริหารใบหน้าที่มีประสิทธิภาพอื่นๆ ได้แก่: การใช้นิ้วกลางทั้งสองข้างแตะใบหน้าของคุณพร้อมกันเบาๆ การวางนิ้วกลางและนิ้วชี้ แล้วค่อยๆ ขยับคิ้วขึ้นลง การห่อฟันเข้าหากันแล้วการเคลื่อนไหวปากเหมือนจะออกเสียง "อู-อี" แบบกว้างๆ
ใช้ถุงน้ำแข็ง. ยกศีรษะขึ้น. หลีกเลี่ยงของร้อน. ลองใช้ยาพอกจากขมิ้น. รอให้หาย. งดการใช้ยาแก้ปวดบางอย่าง. ติดต่อแพทย์ถ้าอาการแย่ลง. ใช้ยาแก้แพ้. กินยาขับปัสสาวะ. เปลี่ยนยา. กินอาหารที่ดีต่อสุขภาพและสมดุล. เคลื่อนไหวร่างกายบ่อยๆ . ลองบริหารใบหน้าเป็นประจำ.
https://www.wikihow.com/Reduce-Facial-Swelling https://www.wikihow.com/Reduce-Facial-Swelling https://www.wikihow.com/Reduce-Facial-Swelling
Treating Facial Swelling Seeking Medical Attention Making Lifestyle Changes